মার্কিন নৌবাহিনীর সিলস
মার্কিন নৌবাহিনীর সিলস (ইংরেজি: United States Navy SEALs) (যা নেভি সিলস নামেই সমধিক পরিচিত) হচ্ছে মার্কিন নৌবাহিনীর একটি শাখা। সিল (SEAL) শব্দটি দ্বারা সমুদ্র (SEa), বায়ু (Air) ও ভূমি (Land) বোঝানো হয়, আর ‘s’ ইংরেজি বহুবচনার্থে ব্যবহৃত হয়। মার্কিন নৌবাহিনীর মুখ্য বিশেষ বাহিনী এবং নেভাল স্পেশাল ওয়ারফেয়ার কমান্ডের একটি অংশ। সরাসরি সামরিক অভিযান ও বিশেষ গোয়েন্দা অভিযান পরিচালনা করাই এ বাহিনীর মূল কাজ। এছাড়াও রীতিবহির্ভূত যুদ্ধ, বিদেশে আন্ত প্রতিরক্ষা, জিম্মি উদ্ধার, সন্ত্রাস বিরোধী অভিযান, প্রভৃতি অভিযান পরিচালনা করার ক্ষেত্রেও এ বাহিনী কাজ করে।